**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845

Az előterjesztés törvényességi

szempontból megfelelő.

Siófok, 2021. augusztus

**dr. Sárközy László**

jegyző

**SZÓBELI**

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2021. augusztus 11-ei rendkívüli ülésére**

**Tárgy:** Balatonvilágos 295/1 hrsz-ú ingatlan területrészének használatára vonatkozó kérelem

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Deák Bárdos Máté kérelmet nyújtott be Képviselő-testületünkhöz, miszerint a Balatonvilágos 295/1 hrsz-ú ingatlanon lévő „Vendégház” épületének szörftároló épületrészénél, a Világos Hotel felőli oldalon (3 m x 3 m) 9 m2 nagyságú területrészt szeretné használatba venni, borárusítás céljából 2021. augusztus 18. napjától augusztus 22. napjáig, illetve 2021. augusztus 25. napjától augusztus 29. napjáig terjedő időszakban, összesen 10 napra. Továbbá szüksége lenne áramcsatlakozásra is, hűtőszekrény számára.

A közterület használat díja strand esetében a közterületek használatáról és rendjéről szóló 10/2016. (VI. 28.) önkormányzati rendeletünk (továbbiakban: Rendelet) 1. melléklet 14. pontja értelmében egyedileg kerül megállapításra azzal, hogy nem lehet kevesebb a tevékenység, használat jellege szerint a melléklet 1-13. pontjai szerinti díjtételeknél. A melléklet 13. pontja szerint idényjellegű árusítás esetében a díjtétel 300,- Ft+áfa/ m2/nap. Ennek értelmében a megállapítható díj nem lehet kevesebb 300 Ft+áfa x 9 m2 x 10 nap, összesen bruttó 34.290 Ft összegnél.

A területhasználat biztosítását 300 Ft +áfa/m2/nap díj ellenében javasolom, mely jelen esetben: 300+áfa/m2/nap x 9 m2 x 10 nap, 27.000 Ft + áfa, azaz **összesen bruttó 34.290 Ft.**

Javasolom a képviselő-testületnek, hogy biztosítsuk Deák Bárdos Máté részére, borász stand elhelyezése és abból árusítás céljára a Balatonvilágos 295/1 hrsz-ú ingatlanon lévő „Vendégház” épületének szörftároló épületrészénél, a Világos Hotel felőli oldalon 9 m2 nagyságú területrész használatát 2021. augusztus 18. napjától augusztus 22. napjáig, illetve 2021. augusztus 25. napjától augusztus 29. napjáig terjedő időszakra, 27.000 Ft + áfa, összesen bruttó 34.290 Ft területhasználati díj ellenében, azzal, hogy áramvételi lehetőség az önkormányzat részéről nem kerül biztosításra. A területhasználati díj összege egy összegben fizetendő meg a területhasználati megállapodás aláírását követően, a tényleges területhasználatot megelőzően, de legkésőbb 2021. augusztus 16. napjáig.

Egyidejűleg a javasolom a területhasználati megállapodásban foglaltak jóváhagyását, aláírására az polgármester és a jegyző felhatalmazását.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2021. augusztus 09.

Takács Károly

 polgármester

**Határozati javaslat**

Balatonvilágos Község Önkormányzat Képviselő-testülete használatba ad Deák Bárdos Máté részére, borász stand elhelyezéséhez és abból árusítás céljára a Balatonvilágos 295/1 hrsz-ú területből 9 m2 nagyságú területrészt 2021. augusztus 18. napjától 2021. augusztus 22. napjáig, valamint augusztus 25. napjától 2021. augusztus 29. napjáig 300 Ft+áfa/m2/nap x 9 m2 x 10 nap, összesen bruttó 34.290 Ft területhasználati díj ellenében azzal, hogy áramvételi lehetőség az önkormányzat részéről nem kerül biztosításra. A területhasználati díj egy összegben fizetendő meg a területhasználati megállapodás aláírását követően, a tényleges területhasználatot megelőzően, de legkésőbb 2021. augusztus 16. napjáig.

A képviselő-testület jóváhagyja a területhasználati megállapodásban foglaltakat, annak aláírására felhatalmazza az polgármestert és a jegyzőt. Egyben utasítja a GEVSZ Intézményvezetőt a használatba adott területrész kijelölésére. és átadására.

Felelős: Takács Károly polgármester

 dr. Sárközy László jegyző

 Kovács Tamás intézményvezető

Határidő: értelem szerint

**Területhasználati megállapodás**

Mely létrejött egyrészről a **Balatonvilágos Község Önkormányzata** 8171 Balatonvilágos, Csók István sétány 38. képviseletében Takács Károly polgármester, továbbiakban, mint **használatba adó**, másrészről

**Deák Bárdos Máté** őstermelő, továbbiakban, mint **területhasználó** között a mai napon és az alábbi feltételekkel:

1. Használatba adó használatba ad Balatonvilágos Község Önkormányzat Képviselő-testületének …/2021.(.) számú határozat alapján az önkormányzat tulajdonában lévő Balatonvilágos 295/1 hrsz-ú ingatlanon lévő „Vendégház” épületének szörftároló épületrészénél, a Világos Hotel felőli oldalon (3 m x 3 m) 9 m2 nagyságú területrészt borász stand elhelyezése, és abból árusítás céljára azzal, hogy a biztosított területrész az Önkormányzat Gazdasági Ellátó és Vagyongazdálkodó Szervezete Intézményvezetője által kerül kijelölésre.
2. Területhasználó a használatba adott területet 2021. augusztus 18-tól 2021. augusztus 22. napjáig, valamint 2021. augusztus 25. napjától 2021. augusztus 29. napjáig terjedő időszakban használhatja 300 Ft+áfa/m2/nap x 9 m2 x 10 nap, összesen bruttó 34.290 Ft területhasználati díj ellenében. A területhasználati díj számla ellenében, átutalással, egy összegben fizetendő meg a területhasználati megállapodás aláírását követően, a tényleges területhasználatot megelőzően, de legkésőbb 2021. augusztus 16. napjáig Balatonvilágos Község Önkormányzata OTP Banknál vezetett 11748083-15428684 számlaszámára.
3. Területhasználó köteles a területnek és környékének tisztán-tartásáról gondoskodni, köteles az ott keletkezett szemét elszállítására, a balesetvédelmi és munkavédelmi szabályok betartására, betartatására. Tevékenységét úgy kell gyakorolni, hogy az ne zavarja a strandolók nyugalmát. Területhasználó köteles a közterületek-használatáról és rendjéről szóló önkormányzati rendeletben foglalt előírásokat betartani.
4. Területhasználó tudomásul veszi, hogy a területhasználat harmadik személy részére nem engedhető át, az kizárólag a jogosult részére szól, azonban ez nem korlátozza a jogosult azon jogát, hogy a területhasználathoz közreműködőket vegyen igénybe. Területhasználó köteles a megállapodás egy példányát a használat helyén tartani és az Önkormányzat vagy a Városőrség részéről eljáró személy kérésére bemutatni.
5. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.

Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

1. Megállapodó Felek jogvita esetére a Siófoki Járásbíróság kizárólagos illetékességét kötik ki.

Balatonvilágos, 2021. ………..

………………………………………. .……..…………………………………..

Balatonvilágos Község Önkormányzata Deák Bárdos Máté őstermelő

 Takács Károly polgármester területhasználó

 használatba adó

Ellenjegyzem: Siófok, 2021……

 .…………………….

 dr. Sárközy László

 jegyző

Tisztelt Képviselő Testület, tisztelt Polgármester Úr!

A Club Aligában megrendezett Strand fesztivál idejére (augusztus 18-22, 25-29) szeretnénk két helyi borászattal kitelepülni. Ehhez szeretnénk közterületet használni. A Triál szörftároló Világos Hotel felőli oldalán állítanánk fel egy 3\*3-as sátorrat, áram elérhetőséggel (a hűtőszekrény számára), így települnénk ki a fesztivál idejére.

Várjuk szíves válaszukat a kitelepülés lehetőségéről, anyagi vonzatáról.

 Köszönettel:

Deák Bárdos Máté, Takács Alexa